# COVID-19-taudin pitkäaikaisvaikutukset

27.6.2022

Useimmat COVID-19-tartunnan (koronavirustartunnan) saaneet oireilevat vähän aikaa ja toipuvat sitten muutamassa viikossa. Jokainen toipuu COVID-19-taudista omaan tahtiinsa. Toipumisaika riippuu siitä, kuinka vaikean COVID-19-taudin on sairastanut. Se voi riippua myös siitä, onko henkilöllä ennestään muita sairauksia.

Jotkut saavat COVID-19-taudin jälkeen pitkäaikaisia terveysongelmia. Joskus COVID-19-taudin sairastanut tuntee vointinsa huonoksi monen kuukauden ajan sairastumisen jälkeen. Tätä kutsutaan pitkäkestoiseksi COVID-19-taudiksi (”long COVID”). Se voi kestää viikkoja ja kuukausia, vaikka henkilöllä ei enää olisikaan virusta elimistössään.

Pitkäkestoinen COVID-19-tauti on todennäköisempi henkilöillä, jotka ovat sairastaneet vaikean COVID-19-taudin. Myös lievän COVID-19-taudin ilman sairaalahoitoa sairastaneille voi kuitenkin kehittyä pitkäkestoinen COVID-19-tauti.

## Pitkäkestoisen COVID-taudin oireet

Pitkäkestoinen COVID-tauti voi aiheuttaa laajalti erilaisia oireita, eikä se välttämättä vaikuta jokaiseen samalla tavalla. Oireet voivat jatkua tartunnan jälkeen, tai ne voivat tulla takaisin COVID-19-taudista toipumisen jälkeen.

Yleisimpiä raportoituja oireita ovat mm.:

* väsymys
* hengitysvaikeudet
* pitkittynyt yskä
* rintakipu
* nivelsäryt
* ei tarpeeksi energiaa liikunnan harrastamiseen
* kuume
* päänsärky
* muistiongelmia ja vaikeuksia ajatella selkeästi (”aivosumu”)
* masennus tai ahdistus.

## Pitkäkestoisen COVID-taudin ehkäisy

Paras tapa ehkäistä pitkäkestoista COVID-tautia on suojautua COVID-19-tartunnalta.

Rokotus on paras tapa vähentää COVID-19-taudin riskejä.

Tutkimusten mukaan COVID-19-tautia vastaan rokotetut henkilöt raportoivat pitkäkestoisen COVID-taudin oireista vähemmän todennäköisesti kuin rokottamattomat.

**Lisätietoa**

Jos koronavirustartuntaa ilmaisevasta positiivisesta COVID-19-testistä on kulunut kauemmin kuin muutama viikko ja tunnet olosi edelleen sairaaksi, ota yhteyttä lääkäriisi.

Lisätietoa saa sivustolta [health.gov.au/covid19-vaccines-languages](http://www.health.gov.au/covid19-vaccines-languages), tai soittamalla Kansalliseen koronavirustukipuhelimeen (National Coronavirus Helpline) 1800 020 080. Maksutonta tulkkausta saa valitsemalla vaihtoehdon 8.